Katedrála Nanebovzatia Panny Márie (Rožňava)

Katedrála Nanebovzatia Panny Márie je rímskokatolícka katedrála v Rožňave a sídlo Rožňavskej diecézy.

Gotický kostol bol dokončený v roku 1304.Mons. Viliam Judák: "Katedrála – matka chrámov v diecéze." In: Pútnik svätovojtešský 2011. Trnava : Spolok svätého Vojtecha, 2010, s. 57. ISBN 978-80-7162-824-8 Pôvodne bol postavený ako farský kostol. Na prelome 15. a 16. storočia sa začala rozsiahla prestavba. V roku 1776 sa kostol stal katedrálou. Z gotickej fázy sa v interiéri zachovalo len kamenné pastofórium a západná empora. Po tom, ako sa kostol stal katedrálou, prešiel veľkými úpravami a z tohoto obdobia pochádza aj väčšina mobiliáru. Neskôr bol interiér neogoticky upravený.

V roku 1836 bola južná bočná loď upravená na Kaplnku svätého Neita, ktorého relikvie sem boli prinesené z Ríma.Mons. Viliam Judák: „Katedrála – matka chrámov v diecéze.“ In: Pútnik svätovojtešský 2011. Trnava : Spolok svätého Vojtecha, 2010, s. 58. ISBN 978-80-7162-824-8  Boli overené v roku 1819 a darované  pápežom Gregorom XVI. v roku 1835.

Kostol bol pôvodne bez veže, samostatne stojaca klasicistická zvonica bola pristavaná v rokoch 1776 – 1779. Ide o typický príklad takzvaného gemerského klasicizmu.

 Rožňavská metercia 
V interiéri kostola sa nachádza neskorogotický tabuľový obraz z roku 1513, známy ako Rožňavská metercia. Zobrazuje sv. Annu s Pannou Máriou a Ježiškom. Obraz je zaujímavý tým, že v pozadí zobrazuje proces dobývania a spracovania rúd, ktorý bol využívaný v regióne.gotickacesta.sk

 Zvony 
V samostatne stojacej zvonici sa nachádzajú 3 zvony.

 Zvon  Priemer  Váha  Ladenie  Rok  Zvonolejár   1. Panna Mária    163 cm   2800 kg    h/0     1876    Ignác Hilzer, Videnské Nové Mesto         2. Ján Nepomucký     140 cm   1500 kg    d/1    1928    Buchner, Košice 3. Jozef    90 cm  500 kg   as/1    1928    Buchner, Košice 

 Galéria 

 Referencie 

 Iné projekty 

 Literatúra 
 Mons. Viliam Judák: „Katedrála – matka chrámov v diecéze.“ In: Pútnik svätovojtešský: Kalendár na rok 2011. Zostavili Mária Vyskočová a Slavomír Ondica. Trnava: Spolok svätého Vojtecha, 2010, s. 33 – 63. Ročník 139. ISBN 978-80-7162-824-8 (s. 57 – 59: „Katedrála nanebovzatia Panny Márie v Rožňave“).

 Externé odkazy 

 Gotická cesta - profil kostola

Nanebovzatie Panny Márie
Rožňava
Rožňava
Kategória:Stavby v Rožňave
Kategória:Biskupstvo Rožňava